als_Latn dik_Latn sag_Latn
Trajneri i Interit ka kërkuar informacione për dy lojtarë të Manchester City-t, por tekniku i "Citizens" nuk kërkon t'i humbasë.
Manuel Pellegrini ngrin Roberto Mancinin. Trajneri i Interit ka kërkuar informacione për dy lojtarë të Manchester City-t, por tekniku i "Citizens" nuk kërkon t'i humbasë.
Bëhet fjalë për mesfushorin Yaya Toure dhe sulmuesin Stevan Jovetic. "Unë nuk arrij ta kuptoj se si Mancini arrin të marrë kaq shumë informacione për këta dy lojtarë", theksoi kiliani, duke iu referuar deklaratave të kolegut të tij. "Stevan Jovetic ka një kontratë që do ta respektojë, ndërsa për Toure kemi qënë të qartë, ai do të vazhdojë të luajë me skuadrën tonë. Të gjithë e duan Yaya-në në skuadrën e tyre por edhe ai ka një kontratë me ne dhe është i lumtur me skuadrën e Manchesterit", shton Pellegrini, duke u vendosur kapak zerave për një largim të mundshëm të dy lojtarëve në fund të sezonit.
Nga ana tjetër, Interi duhet të rishikojë strategjinë e merkatos, pasi muri i ngritur nga Manchester City ndaj ish trajnerit Mancini, e detyron italianin të hedhë sytë nga objektiva të tjerë. Aktualisht, situata mbetet e paqartë në kampin zikaltër, pasi asnjë prej lojtarëve aktualë nuk e di të ardhmen. Icardi është një prej lojtarëve më të ndjekur në merkato dhe në rast largimi, presidenti THohir duhet të vihet në lëvizje për të gjetur një zëvendësues në lartësinë e argjentinasit.
als_Latn als_Latn als_Latn als_Latn